এই ধরনের অব্যবস্থা বরদাস্ত নয়, উদ্যোক্তারা আটক জানালেন রাজীব কুমার

কলকাতা: মেসি… মেসি… মেসি…। কান পাতলে কলকাতার চতুর্দিকে এখন একটাই রব। তারপর সময়স্ত উন্মাগনা বদলে গেল বিষাদে।মেসির অনুষ্ঠান ঘিরে তুমুল বিশৃঙ্খলা যুবভারতীতে৷ ফুটবলের রাজপুত্রকে দেখতে না পেয়ে তুমুল বিক্ষোভ। লিওনেল মেসিকে (Lionel Messi) দেখতে না পাওয়ার ক্ষোভের আগুনে জ্বলছে যুবভারতী ক্রীড়াঙ্গন! টাকা দিয়ে টিকিট কেটে, ভোররাত থেকে ঘণ্টার পর ঘণ্টা লাইনে অপেক্ষা করেও ঈশ্বরের দর্শনপ্রাপ্তি অধরা। যুবভারতীতে লুট ক্ষুব্ধ জনতার একাংশের। লিওনেল মেসিকে কলকাতায় আনার মূল উদ্যোক্তা শতদ্রু দত্তকে বিমানবন্দর থেকে গ্রেফতার করল পুলিশ। জানালেন ডিজি রাজীব কুমার (Rajiv Kumar)। দোষীদের বিরুদ্ধে আইনানুগ ব্যবস্থা নেওয়ার আশ্বাস দিয়েছেন রাজীব কুমার। দর্শকদের টিকিটের টাকা ফেরত দেওয়া উচিত বলে মন্তব্য ডিজির।সরাসরি আয়োজকদের ভূমিকা নিয়ে প্রশ্ন তুলতে দেখা গেল পুলিশকে। ডিজি বললেন, আয়োজকদের বলা হয়েছে টাকা ফেরত দিতে। অন্যদিকে জাভেদ শামিম বললেন, “অভিযোগ হচ্ছে, এফআইআর হবে।

সাংবাদিক বৈঠকে রাজ্য পুলিশের ডিজি রাজীব কমার, ছিলেন এডিজি আইন-শৃঙ্খলা জাভেদ শামিমও (ADG Javed Shamim)। DGP রাজীব কুমার প্রেস কনফারেন্সে জানিয়েছেন এই অনুষ্ঠানের প্রধান উদ্যোক্তাকে আটক করা হয়েছে। এছাড়াও তিনি জানান, দর্শকদের ক্ষতিপূরণ দেওয়া উচিত।আয়োজকদের বলা হয়েছে টাকা ফেরত দিতে। যদি সঠিক ব্যবস্থা না নেয়, তাহলে আইনি পদক্ষেপ করা হবে। এই বিশৃঙ্খলা নিয়ে আমরা ব্যবস্থা নিচ্ছি। কেউ ছাড় পাবে না।”দর্শকদের মধ্যে ক্ষোভের সঞ্চার স্বাভাবিক বলেই জানান তিনি। পরিস্থিতি নিয়ন্ত্রণে আনা হয়েছে বলে দাবি রাজীব কুমারের।

আরও পড়ুন: বিশৃঙ্খলার দায় কার? কী বললেন রাজীব কুমার?

পুলিশ যে কোনওভাবেই দোষীদের রেয়াত করবে না তা এদিন জোর দিয়েই বলতে দেখা যায় জাভেদ শামিমকে। বলেন, “যাঁরা যাঁরা এর জন্য দায়ী কাউকেই ছাড়া হবে না, শাস্তি পাবেনই।” জাভেদ শামিম স্পষ্টতই জানান, শতদ্রু দত্তের বিরুদ্ধে এফআইআর প্রক্রিয়া চলছে। ওনাকে আটক করা হয়েছে। এরপরে যে আইন পদক্ষেপ আছে করা হবে। আরও জানান, কোনও দর্শক আহত হয়েছে বলে এখনও রিপোর্ট আসেনি। আমাদের ৪ জন কর্মী আহত হয়েছেন। তবে স্টেডিয়ামে পরিস্থিতি নিয়ন্ত্রণে এসেছে বলে জানিয়েছে পুলিশ। এডিডি আইন শৃঙ্খলা জাভেদ শামিম জানিয়েছেন, প্রত্যেকে নিরাপদে বাড়ি পৌঁছে গিয়েছেন। ট্রাফিকের পরিস্থিতি নিয়ন্ত্রণে এসেছে।যদিও এর কিছুক্ষণের মধ্যেই জানা যায় কলকাতা বিমানবন্দর থেকে গ্রেফতার করা হয়েছে শতদ্রু দত্তকে। দ্রুত তাঁর জিজ্ঞাসাবাদও শুরু হতে চলেছে বলে জানা যাচ্ছে।

দেখুন ভিডিও